கேள்வி: உடன்குடி பனங்கருப்பட்டி - விளக்கம் பற்றி விளக்கவும்.
பதில்: உடன்குடி பனங்கருப்பட்டி அதன் தனித்துவமான பண்புகளுக்காகவும், குறிப்பிட்ட புவியியல் பகுதியுடன் தொடர்புடையதாலும் புவிசார் குறியீடு பெற்றுள்ளது. உடன்குடி கருப்பட்டி நவீன உத்திகள் எதுவும் பயன்படுத்தாமல் இன்றும் பாரம்பரிய முறையில் தயாரிக்கப்படுகிறது. உடன்குடி பகுதியில் காணப்படும் சிவப்பு மணல், திட்டு மண், பனை சாற்றின் தரம் ஆகியவை இக்கருப்பட்டிக்கு தனித்துவமான சுவையையும், பண்புகளையும் அளிக்கின்றன.
கேள்வி: உடன்குடி பனங்கருப்பட்டி - சத்துக்கள் பற்றி தகவல் சொல்.
பதில்: உடன்குடி பனங்கருப்பட்டி ஒரு இயற்கையான இனிப்பு ஆகும். பனை சாறில் அதிக சுக்குரோசு உள்ளது. இது சமையலில் அதிகமாகப் பயன்படுத்தப்படுகிறது. இக்கருப்பட்டி உடலில் சர்க்கரை அளவை குறைப்பதுடன், உடல் பருமனை குறைத்து நீரிழிவு நோயைக் குறைக்க உதவுகிறது. உடலுக்கு சீரான ஆற்றல் வழங்கவல்ல இக்கருப்பட்டியில் உயிர்ச்சத்து பிl, பி2, பி3, பி6, சி உட்பட பல ஊட்டச்சத்துக்கள் நிறைந்துள்ளன. உடன்குடி பனங்கருப்பட்டியில் இரும்பு, கல்சியம் போன்ற சத்துக்கள் நிறைந்துள்ளன. இதனால் இக்கருப்பட்டி நோய் எதிர்ப்பு சக்தியை அதிகரிக்க உதவுகிறது.
கேள்வி: உடன்குடி பனங்கருப்பட்டி - உற்பத்திச் செய்யப்படும் இடங்கள் பற்றி தகவல் சொல்.
பதில்: தமிழ்நாட்டில், தூத்துக்குடி மாவட்டத்தில், திருச்செந்தூர் வட்டத்தில் உடன்குடி பனங்கருப்பட்டி அதிக அளவில் தயாரிக்கப்படுகிறது. அடியாக்குறிச்சி, ஆறுமுகநேரி, கந்தசுவாமிபுரம், காயல்பட்டணம் (வடக்கு), காயல்பட்டணம் (தெற்கு), குதிரைமொழி, குலசேகரப்பட்டினம், லட்சுமிபுரம், மாநாடு தண்டுப்பத்து, மணப்பாடு, மேஞானபுரம், மேல் திருச்செந்தூர், பரமன்குறிச்சி, செம்மரிகுளம், உடன்குடி, வாகைவிளை, வெங்கடராமானுஜபுரம், வீரபாண்டியன்பட்டினம் பகுதிகளில் தயாரிக்கப்படுகிறது.
கேள்வி: உடன்குடி பனங்கருப்பட்டி - புவிசார் குறியீடு குறித்து விரிவாக சொல்லுங்கள்.
பதில்: உடன்குடி கருப்பட்டிக்கு இந்திய அரசு கீழ் உள்ள இந்திய புவிசார் குறியீடு இந்திய புவிசார் குறியீடுகள் பட்டியல் தகுதியினை அக்டோபர் 3, 2023 அன்று வழங்கப்பட்டது. இத்தகுதி 15 சூன் 2030 வரை செல்லுபடியாகும். புவிசார் குறியீட்டு பதிவால் வழங்கப்படும் மதிப்புமிக்க புவியியல் அடையாளம், ஒரு தயாரிப்பு தனித்துவமான குணங்களைக் கொண்டுள்ளது, பாரம்பரிய உற்பத்தி முறைகளைப் பின்பற்றுகிறது, இதன் புவியியல் தோற்றத்தில் வேரூன்றிய நற்பெயரைப் பெற்றுள்ளது என்பதைச் சான்றளிக்கிறது.